પ્રતીકાત્મક તસવીર

શું આ વાત તમારા માનવામાં આવશે? હા આવું જ થયું છે અને એ પણ ગુજરાતમાં.

ઉત્તર ગુજરાતના પાલનપુરના છેવાડે આવેલા જનતાનગર ટેકરા વિસ્તારમાં સાક્ષરતાનો દર નીચો છે અને ગરીબી પણ પ્રમાણમાં વધારે છે. અહીં લઘુમતી સમુદાયના પરિવારો મોટી સંખ્યામાં રહે છે.

છેલ્લાં બે વર્ષથી એક મહિલા અહીં આવતાં હતાં. તેઓ મહિલાઓનાં સ્વાવલંબન માટેની યોજનાઓ અને લાભો માટેનાં ફૉર્મ ભરાવતાં અને એમને નાનીમોટી યોજનાઓનો લાભ અપાવતાં.

જનતાનગર ટેકરામાં લોકો આ મહિલાને સીમા દીદી કહીને માનથી બોલાવતા હતા. જોકે આ મહિલાઓને ઘણી વાતોની જાણ નહોતી.

સીમાએ ઘણી બધી મહિલાઓને સરકારી યોજનાઓ હેઠળ સિલાઈ મશીન, ગૃહઉદ્યોગની નાનીમોટી સામગ્રીઓ, નાની લૉન અપાવ્યાં હતાં.

આમ, સીમા આ વિસ્તારમાં ખૂબ જ લોકપ્રિય હતાં. તેઓ પાલનપુરની ઝમઝમ સોસાયટીમાં રહેતાં હતાં અને નિયમિત જનતાનગર ટેકરાની બહેનોને મળતાં હતાં.

આ બહેનોનું કોઈ પણ કામ સારું થાય તો તેઓ સીમા મોં મીઠું કરાવતાં હતાં. એક દિવસે જ્યારે અહીંની મહિલાઓને સીમાએ મીઠાઈ ખવડાવી ત્યારે આ બધી બહેનોને આશ્ચર્ય થયું.

મહિલાઓએ સીમાને વધામણી આપી કારણકે સીમાએ કહ્યું હતું કે તેઓ ગર્ભવતી છે.

નવ મહિનાનું... બીજા 4000 અક્ષરો માટે લેખ ચાલુ રાખો:
નાટક અને બાળકનું અપહરણ

સીમા કરતાં જનતાનગરની બહેનો એ વખતે વધારે ખુશ હતી, હવે આ બહેનો સીમાની વધારે કાળજી લેવા લાગી હતી.

જોકે, એ બહેનોને ખબર નહોતી કે પોતે ગર્ભવતી છે બધાને એવો વિશ્વાસ બેસાડવાં સીમા પેટ પર કપડું બાંધીને આવતાં હતાં.

થોડા દિવસોમાં સીમાએ નવું ગતકડું કાઢ્યું કે જનતાનગર ટેકરાની બહેનોને કહ્યું કે સરકારની નવી યોજના પ્રમાણે દીકરીનો જન્મ થાય તો સરકાર પાંચ હજાર રૂપિયા આપે છે.

આની પાછળ શું ઘડાઈ રહ્યું છે એનો આ મહિલાઓને અંદાજ નહોતો.

સીમાનું ધ્યાન જનતાનગર ટેકરામાં રહેતી ગર્ભવતી મહિલાઓ પર હતું. એમને પૂરેપૂરી ખબર હતી કે કઈ મહિલા બાળકને ક્યારે જન્મ આપવાની છે.

એ સમયે જનતાનગરમાં 3 મહિલાઓ ગર્ભવતી હતી અને સીમા સતત એમનાં સંપર્કમાં રહેતાં હતાં.

એમને સારું ખાવાનું પૂરું પાડતાં હતાં. તંદુરસ્ત બાળક જન્મે એ માટે ટિપ્સ આપતાં હતાં. તેમણે મહિલાઓનો ભરોસો જીતી લીધો હતો.

સમય વીત્યો એટલે સીમાએ પોતાના પેટ પર તકિયો બાંધવાનું પણ શરૂ કર્યું.

સીમાએ આ મહિલાઓ સિવાય પોતાના પતિ જમીલ અને અન્ય સંબંધીઓને પણ કહ્યું હતું કે તેઓ ગર્ભવતી છે.

પ્રતીકાત્મક તસવીર

સીમાની નજર જનતાનગર ટેકરાની સૌથી ગરીબ મહેરુન્નિસા શેખ પર હતી કારણ કે મહેરુન્નિસાનાં ઘરમાં ખાવાનાં પણ ફાંફાં હતાં.

મહેરુન્નિસા ગર્ભવતી થયાં એ પછી બેથી અઢી મહિનાના ગાળા પછી સીમાએ પોતે ગર્ભવતી હોવાનો ડોળ શરૂ કર્યો હતો.

એક દિવસે સીમા મહેરુન્નિસાને સરકારી હૉસ્પિટલમાં લઈ ગયા અને સરકારની તમામ યોજનાઓનો લાભ અપાવી પ્રસૂતિ કરાવી. મહેરુન્નિસાને ત્યાં દીકરી આવી.

બધુ જ સીમાની ગણતરી પ્રમાણે ચાલી રહ્યું હતું. સીમાએ મહેરુન્નિસાને એવું સમજાવ્યું હતું કે એમની કૂખેથી દીકરી અવતરી છે એટલે સરકારી સહાય માટે ગોઠવણ કરી આપશે.

સીમાએ પોતે ગર્ભવતી હોવાની વાત કરી હતી એને હવે નવ મહિના થવા આવ્યા પરંતુ વાસ્તવમાં તેઓ ગર્ભવતી નહોતાં.

સીમા એક દીવસ બપોરે મહેરુન્નિસાને લઈને સરકારી સહાય અપાવવાને બહાને મામલતદાર કચેરી ગયાં અને મહેરુન્નિસાની નજર ચૂકવીને દીકરીનું અપહરણ કરીને ભાગી છૂટયાં.

મહેરુન્નિસાએ ક્યાંય સુધી સીમાની રાહ જોતી રહી પણ સીમા દીદી દેખાયાં નહીં.

સીમાની કેફિયત જાણી પોલીસ પણ દંગ

બાળકીનાં અપહરણ કેસમાં આરોપી સીમા દીદી બુકાની બાંધેલાં

દીકરી ગુમ થતાં મહેરુન્નિસા પાલનપુર પોલીસ વડા પાસે પહોંચ્યાં, પાલનપુર પોલીસે તાત્કાલિક આઠ ટીમ બનાવી અને દોઢ વર્ષની બાળકીને લઈને ભાગી રહેલાં સીમાને પાલનપુરથી ઝડપી...